**PIRKUMA LĪGUMS**

**par APAĻO KOKMATERIĀLU SORTIMENTU piegādi**

**Nr. \_\_\_\_\_\_\_\_\_**

*Rīgā, Datums skatāms laika zīmogā*

**SIA „Rīgas meži”**, vienotais reģistrācijas Nr. 40003982628, tās valdes \_\_\_\_\_\_\_\_\_ personā, kur\_\_ rīkojas uz statūtu un 11.03.2022. pilnvaras Nr.SRM-22-21-pv pamata, turpmāk – **Piegādātājs**, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_, kuru pamatojoties uz statūtiem, pārstāv tās valdes \_\_\_\_\_\_\_\_\_\_\_\_\_\_\_\_, turpmāk – **Pasūtītājs**, no otras puses, kopā turpmāk – Puses, katrs atsevišķi – Puse, ievērojot **\_\_\_.\_\_\_.202\_\_.** izsoles **Nr. \_\_\_\_\_\_\_\_\_** rezultātus, bez viltus, maldības un spaidiem noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. Piegādātājs pārdod un piegādā, bet Pasūtītājs pērk un pieņem apaļo kokmateriālu sortimentus (turpmāk - Kokmateriāli) Izsoles „Apaļo kokmateriālu sortimenta piedāvājums”:
      1. 1.daļā noteiktajā (prognozētajā) apjomā – **\_\_\_\_\_\_\_\_\_** **m³** (\_\_\_\_\_\_\_\_\_\_\_\_ kubikmetri) atbilstoši Pasūtītāja izteiktajam cenu piedāvājumam – vidējā svērtā cena **\_\_\_\_\_ EUR/m³** (1.Pielikums – Piedāvājums izsolē), Līgumā noteiktajā kārtībā.

**Kopējais prognozētais apjoms – \_\_\_\_\_\_\_\_\_\_\_ m³** (\_\_\_\_\_\_\_\_ kubikmetri). Līguma darbības ietvaros ir pieļaujama saražotās kokmateriālu apjoma izmaiņas no prognozētā kokmateriālu apjoma +/- 20 (divdesmit) procenti. Precīza kopējā Līguma cena tiek noteikta atbilstoši saražotajam kokmateriālu apjomam Līgumā noteiktajā kārtībā.

* 1. Piegādāto Kokmateriālu kvalitāte un galīgais apjoms tiek noteikts pēc piegādes, Līguma 4.nodaļā - noteiktajā kārtībā.
  2. Piegādātājs nodrošina FSC 100% un 100% PEFC sertificētu Kokmateriālu piegādi Līguma 1.1.punktā noteiktajā apjomā, ciktāl Pasūtītājam ir spēkā atbilstošs (-i) sertifikāts (-i). Koksnes piegādes ķēdes FSC sertifikāta Nr. SCS-COC-007461 un PEFC sertifikāta Nr. TT-PEFC-COC009.
  3. Pušu domstarpību gadījumā koksnes piegādes ķēdes (izcelsmes) pierādīšanas pienākums gulstas uz Piegādātāju.
  4. Kokmateriālu piegādei Piegādātājs piesaista trešo personu (turpmāk – Pārvadātājs), kas Kokmateriālus piegādā uz Pasūtītāja norādīto piegādes vietu – **\_\_\_\_\_\_\_\_\_\_\_\_\_** (turpmāk – Piegādes vieta).
  5. Piegādes tiek veiktas līdz **\_\_\_\_\_\_\_\_,** saskaņā ar abpusēji saskaņotu piegāžu grafiku (2.pielikums) vai Pušu kontaktpersonu saskaņotā (e-pastā) termiņā un ir spēkā līdz Pušu saistību pilnīgai izpildei.

1. **CENA UN APMAKSAS KĀRTĪBA**
   1. Pirkuma cena par Kokmateriāliem kopā ar piegādes izdevumiem sastāda **EUR \_\_\_\_\_\_** (\_\_\_\_\_\_\_\_\_ euro, 00 centi):
      1. Maksa par Kokmateriālu Līguma 1.1.1.punktā noteikto apjomu tiek noteikta: **EUR \_\_\_\_\_\_\_\_\_** (\_\_\_\_\_\_\_\_\_\_\_\_ euro, 00 centi). Kokmateriālu pirkuma cena/ Maksa par Kokmateriāliem tiek aprēķināta ņemot vērā Izsoles „Apaļo kokmateriālu sortimenta piedāvājums” \_\_\_.daļā noteikto (prognozēto) apjomu un Pasūtītāja Izsoles piedāvājumā norādīto cenu EUR/m³ (1.Pielikums).
      2. Piegādes (transportēšanas) izdevumi tiek aprēķināti ņemot vērā Vidējās transportēšanas cenas par apaļo kokmateriālu transportēšanu aprēķināšanas kārtībā (pieejamā elektroniski) noteikto un sastāda **\_\_\_\_ EUR/m³**,kopējie prognozētie piegādes izdevumi sastāda **EUR \_\_\_\_\_\_** (\_\_\_\_\_\_\_\_ euro, 00 centi). Parakstot Līgumu Pasūtītājs apliecina, ka ir iepazinies ar Apaļo kokmateriālu transportēšanas (piegādes) izmaksu aprēķināšanas kārtību, Pasūtītājs augstāk norādīto piegādes (transportēšanas) vidējo cenu (EUR/m3) ir saskaņojis un starp Pusēm par šo strīdi nepastāv.
   2. Preces apmaksas kārtība:
      1. 100% priekšapmaksa, Piegādātājam izrakstot Pasūtītājam priekšapmaksas rēķinu par pieejamo Preci tās pārdošanas vietā (samaksu par Preci Pircējam jāveic 5 (piecu) darba dienu laikā skaitot no rēķina izrakstīšanas brīža), vai
      2. Samaksa par Preci pēc tās saņemšanas, ja 3 (trīs) dienu laikā pēc Līguma parakstīšanas Pasūtītājs Piegādātājam ir iesniedzis Latvijas Republikā reģistrētas bankas neatsaucamu maksājumu garantiju par Preces pilnas pirkuma summas apmaksu Pasūtītāja vietā pēc Piegādātāja pirmā pieprasījuma.
   3. Pasūtītājs par Preci samaksā, veicot naudas pārskaitījumu uz Piegādātāja rēķinā norādīto norēķinu kontu. Puse ir vienojušās, ka Līguma 2.1.punktā norādītā summa tiek sadalīta divos maksājumos (Apmaksas grafiks 2.pielikums):
      1. **Pirmais** **maksājums jāveic līdz** **202\_\_.gada \_\_\_\_\_\_\_\_** **–** **EUR** **\_\_\_\_\_\_\_** (\_\_\_\_\_\_\_\_\_\_ euro, 00 centi);
      2. **Otrais maksājums jāveic līdz** **202\_\_.gada \_\_\_\_\_\_\_\_** **– EUR \_\_\_\_\_\_** (\_\_\_\_\_\_\_\_\_\_\_\_\_ euro, 00 centi);

un katrs maksājums veicams kā priekšapmaksa pirms attiecīgās piegādes uzsākšanas.

* 1. Puses ir vienojušās par šādu rīcību neatbilstoša sortimenta piegādes gadījumā:
     1. Neatbilstošā sortimenta cena mežā pie ceļa – **\_\_\_\_\_\_\_ EUR/ m3**;
  2. Piegādātājs, pamatojoties uz Līgumā noteiktajā kārtībā saņemtiem Kokmateriālu uzmērīšanas aktiem, izraksta rēķinu, norādot saņemto priekšapmaksu par Kokmateriāliem un transportēšanas izmaksām un summu, kas Pasūtītājam ir jāpiemaksā vai Piegādātājam jāatmaksā Pasūtītājam. Izrakstītajā rēķinā norādītā summa Pasūtītājam jāsamaksā Piegādātājam 5 (piecu) darba dienu laikā no rēķina izrakstīšanas dienas, veicot naudas pārskaitījumu uz Piegādātāja rēķinā norādīto norēķinu kontu.
  3. Puses vienojas, ka saskaņā ar Līgumu sagatavotie rēķini, priekšapmaksas rēķini, preču piegādes dokumenti (preču pārvadājuma dokumenti, pavadzīmes, pieņemšanas – nodošanas akti), nodokļu rēķini tiek sagatavoti elektroniski un derīgi bez paraksta, ja tie nosūtīti no un/vai uz šādām Pušu elektroniskā pasta adresēm:
     1. Piegādātāja elektroniskā pasta adrese: [rekini.r@rigasmezi.lv](mailto:rekini.r@rigasmezi.lv);
     2. Pasūtītāja elektroniskā pasta adrese: \_\_\_\_\_\_\_\_\_.
  4. Puses apliecina, ka Līgumā norādītās to elektroniskā pasta adreses tiek regulāri kontrolētas un atrodas pušu pārziņā.
  5. Puses vienojas, ka dokuments, kas elektroniski nosūtīts uz Pušu elektroniskā pasta adresēm, tiek uzskatīts par piegādātu adresātam, neatkarīgi no sūtījuma atvēršanas laika, 1 (vienas) darbdienas laikā pēc nosūtīšanas.
  6. Samaksu par Kokmateriālu Pasūtītājam jāveic Līgumā norādītajā termiņā, veicot maksājumu ar pārskaitījumu uz Līgumā norādīto norēķinu kontu.
  7. Īpašuma tiesības uz Kokmateriālu no Piegādātāja uz Pasūtītāju pāriet tiklīdz Pasūtītājs pilnībā izpildījis maksājuma saistības un ir parakstīts kokmateriālu transportēšanas pavaddokuments par Kokmateriālu nodošanu pārvadāšanai (paraksta Piegādātāja pilnvarots pārvadātājs un Pasūtītājs). Par maksājuma saistības izpildes brīdi tiek atzīts naudas līdzekļu iemaksas brīdis Piegādātāja norēķinu kontā.

1. KOKMATERIĀLU PIEŅEMŠANA – NODOŠANA
   1. Kokmateriālu pieņemšanas – nodošanas vieta ir Līgumā norādītā Piegādes vieta.
   2. Līguma izpratnē par Kokmateriālu kravas pieņemšanas - nodošanas faktu apstiprinošu dokumentu tiek uzskatīta Pušu parakstīta transportēšanas pavadzīme (turpmāk - Pavadzīme).
   3. Kokmateriālu pieņemšanas laiki piegādes vietā ir \_\_\_\_\_\_\_\_\_ (saskaņā ar Pasūtītāja piedāvājumu)**.**
   4. Pasūtītājam ir pienākums pieņemt, t.i., uzsākt kokmateriālu kravas izkraušanu, ne vēlāk kā vienas stundas laikā no piegādes brīža. Minētās vienas stundas laikā Pasūtītājs nodrošina kokvedēja sastāva netraucētu piekļuvi kravas izkraušanas vietai, Pavadzīmes noformēšanu Līguma 3.6. punktā noteiktajā kārtībā.
   5. Par piegādes brīdi Līguma izpratnē tiek uzskatīta Pārvadātāja ierašanās Piegādes vietā un pieteikšanās pie Pasūtītāja pārstāvja. Pasūtītāja pārstāvis fiksē Pārvadātāja pieteikšanās laiku un norāda to uz Pavadzīmes saskaņā ar 3.6. punktu.
   6. Pēc kravas piegādes Pasūtītāja pienākums ir noformēt Pavadzīmi, aizpildot šādus laukus:
      1. **kravas pieņēmēja paraksts, paraksta atšifrējums,**
      2. **Pārvadātāja pieteikšanās laiks;**
      3. **Kokmateriālu pieņemšanas laiks.**
      4. **Pieņemtais kokmateriālu apjoms un summa.**
   7. Noformētas Pavadzīmes Pārvadātāja eksemplāru Pasūtītājs izsniedz kokvedēja sastāva vadītājam. Noformētas Pavadzīmes Piegādātāja eksemplāru Pasūtītājs nogādā Piegādātāja pārstāvim personiski vai nosūta Piegādātājam pa pastu uz tā juridisko adresi 7 (septiņu) dienu laikā.
   8. Kokmateriālu zuduma risks no Piegādātāja uz Pasūtītāju pāriet ar piegādes brīdi, kad Līgumā noteiktajā kārtībā ir noformēta un parakstīta Pavadzīme.
   9. Puses vienojas, ka Kokmateriāli ir marķēti, atsevišķu kokmateriālu galos ar skavām piestiprinot marķējamās lapas.
   10. Pasūtītājs līdz Kokmateriālu uzmērīšanai un kvalitātes novērtēšanai no Piegādātāja piegādāto Kokmateriālu kravu uzglabā nošķirti no citām apaļo kokmateriālu kravām un uzņemas atbildību par Kokmateriālu uzglabāšanu. Pasūtītājam ir saistoši Koksnes produktu uzmērīšanas līgumā iekļautie noteikumi, kas nosaka Pasūtītāja pienākumus attiecībā uz Neatkarīga uzmērītāja pakalpojumu sniegšanas nodrošināšanai nepieciešamajiem apstākļiem. Uzmērīšanas līguma pārkāpums vai neizpilde tiks uzskatīta par šī Līguma saistību nepienācīgu izpildi un var būt par pamatu šī Līguma vienpusējai pārtraukšanai, kā arī tikt vērtēta citās Piegādātāja organizētās Kokmateriālu izsolēs.
2. KOKMATERIĀLU UZMĒRĪŠANA UN KVALITĀTES KONTROLE
   1. Kokmateriālu uzmērīšanas un kvalitātes novērtēšanas vieta ir Līguma 1.5.punktā **norādītā Piegādes vieta.** Pārvadātājam nav pienākums nodrošināt piegādāto apaļo kokmateriālu tievgaļu orientēšanu vienā virzienā.
   2. Kokmateriālu kvalitātes novērtēšanas un uzmērīšanas pakalpojums (turpmāk tekstā - Uzmērīšana) tiek sniegts ievērojot Latvijas standarta LVS 82:2020 “Apaļo kokmateriālu uzmērīšana” noteiktos kritērijus.
   3. Puses vienojas, ka Uzmērīšanu veic Ministru kabineta 2007.gada 6.novembra noteikumiem Nr. 744 „Noteikumi par koku un apaļo kokmateriālu uzskaiti” atbilstoša uzmērīšanas organizācija, kas ir akreditēta valsts aģentūrā „Latvijas Nacionālais akreditācijas birojs” **SIA “VMF Latvia”, reģ. Nr. 400003405130** (turpmāk – Neatkarīgais uzmērītājs), saskaņā ar Koksnes produktu uzmērīšanas līguma noteikumiem (turpmāk – Uzmērīšanas līgums), kas noslēgts starp PASŪTĪTĀJU un Neatkarīgo uzmērītāju – **Līgums Nr. L19/276 no 16.07.2019.**
   4. Kokmateriālu uzmērīšana tiek nodrošināta ne vēlāk kā 5 (piecu) darba dienu laikā no piegādes brīža vai 3 (trīs) darba dienu laikā no piegādes brīža, ja piegādes periods iekrīt laika posmā no 1.maija līdz 1.septembrim.
   5. Ja Kokmateriālu uzmērīšana netiek nodrošināta Līgumā noteiktajā termiņā Pasūtītāja nokavējuma dēļ, Piegādātājs neuzņemas atbildību par koksnes vainām, kas var rasties glabāšanas rezultātā. Šajā situācijā Neatkarīgs uzmērītājs veic tikai Kokmateriālu tilpuma noteikšanu, savukārt attiecībā uz kvalitāti uzskatāms, ka Pasūtītājs ir pieņēmis Kokmateriālus bez iebildumiem un viņš zaudē Civillikuma 1620.panta otrajā daļā paredzētās tiesības prasīt pirkuma līguma atcelšanu vai Kokmateriālu cenas samazināšanu, neatbilstošas Kokmateriālu kvalitātes dēļ.
   6. Pusēm, lai nodrošinātu uzmērīšanas datu kontroli, ir tiesības pilnvarot savus pārstāvjus, kas ir tiesīgi piedalīties Kokmateriālu uzmērīšanā kā novērotāji.
   7. Pasūtītājam ir pienākums nodrošināt netraucētu Neatkarīgā uzmērītāja pārstāvju un Piegādātāja pārstāvja, kurš, realizējot Līgumā noteiktās tiesības, vēlas piedalīties Uzmērīšanā, piekļuvi Kokmateriālu Uzmērīšanas vietai Pasūtītāja teritorijā.
   8. Puses vienojas, ka Uzmērīšanas datu apstrādi veic un Uzmērīšanas aktu sagatavo Neatkarīgs uzmērītājs. Uzmērīšanas dati tiek nosūtīti Pasūtītājam un Piegādātājam elektroniskā formā ne vēlāk kā 24 (divdesmit četru) stundu laikā pēc uzmērīšanas.
   9. Pasūtītājam ir pienākums pieņemt neatbilstošu sortimentu pilnā apjomā saskaņā ar Izsoles nolikumā norādīto cenu un aprakstu, izņemot gadījumus, ja Līguma 4.10.punktā noteiktajā kārtībā tiek konstatēts paaugstināts neatbilstoša sortimenta apjoms.
   10. Ja piegādātajā kravā, vizuāli vērtējot, neatbilstošs sortiments pārsniedz 10 (desmit) % no kopējā kravas apjoma, Pasūtītājs pieņem kokmateriālus Līgumā noteiktajā kārtībā un nekavējoties par palielināto neatbilstoša sortimenta apjomu paziņo Līguma 10.punktā norādītajam Piegādātāja pārstāvim. Pēc paziņojuma saņemšanas, izvērtējot faktisko situāciju, un veicot Līguma nosacījumiem neatbilstoša Kokmateriāla fotofiksāciju, Puses sastāda defektu aktu.

5. PUŠU ATBILDĪBA UN SANKCIJAS

* 1. Puses atbild viena otrai par katru tiešu un pierādāmu zaudējumu, kas radies viņu darbības vai bezdarbības dēļ, neizpildot vai nepienācīgi izpildot ar šo līgumu uzņemtās saistības.
  2. Līgumā noteiktā Līgumsoda samaksa neatbrīvo Puses no Līguma saistību pienācīgas izpildes, ja vien no Līguma nosacījumiem neizriet pretējais.
  3. Par jebkuru Līguma punkta pārkāpumu vai tā nepienācīgu izpildi Pusēm ir tiesības nosūtīt rakstveida brīdinājumu, norādot, kā izpaužas saistību neizpilde vai nepienācīga izpilde, kā arī norādot termiņu pārkāpuma novēršanai, ja tas ir iespējams.
  4. Ja Puse pārkāpj Līgumā noteiktos maksājuma vai piegādes termiņus, otrai Pusei ir tiesības aprēķināt līgumsodu 0,5 % (piecas procenta desmitdaļas) apmērā no neapmaksāto vai nepiegādāto Kokmateriālu vērtības par katru nokavēto dienu, bet ne vairāk kā 10 (desmit) % no to neapmaksātās vai nepiegādātās vērtības.
  5. Ja Pasūtītājs nenodrošina Līgumā noteiktajā kārtībā piegādāto Kokmateriālu uzglabāšanu, uzmērīšanu un/vai nenodrošina dokumentu apriti Līgumā noteiktajā kārtībā un termiņos, Piegādātājam ir tiesības pieprasīt lai Pasūtītājs maksā līgumsodu EUR 250 (divi simti piecdesmit *euro*) apmērā par katru konstatēto gadījumu.
  6. Ja Pasūtītājs vienpusēji pārtrauc Kokmateriālu pieņemšanu, Piegādātājam ir tiesības pieprasīt lai Pasūtītājs maksā līgumsodu EUR 1000 (viens tūkstotis *euro*) apmērā par katru nepieņemto Kokmateriālu kravu, ja Kokmateriālu glabāšana un atkārtota piegāde ir iespējama.
  7. Ja Līguma 6.sadaļā noteiktajos gadījumos un kārtībā Piegādātājs ir pieņēmis lēmumu par Līguma darbības un piegāžu pārtraukšanu, Pasūtītāja vainojamas rīcības dēļ, tad Piegādātājam ir tiesības pieprasīt lai Pasūtītājs maksā līgumsodu EUR 1000 (viens tūkstots *euro*) apmērā par katru gadījumu.
  8. Ja Līguma 7.sadaļā noteiktajos gadījumos un kārtībā Piegādātājs ir pieņēmis lēmumu vienpusēji izbeigt Līgumu, tad Piegādātājam, izvērtējot apstākļus, ir tiesības pieprasīt no Pasūtītāja līgumsodu līdz 10% (desmit procenti) no Līgumā paredzēto, bet nepiegādāto kokmateriālu vērtības.
  9. Gadījumā, ja Pasūtītājs pieļauj pieņemšanas nokavējumu un nepieņem Kokmateriālus Līgumā noteiktajā vietā vai termiņā un Kokmateriālu uzglabāšana var kaitēt to kvalitātei (piemēram, zilēšana, aplievas trupe, kukaiņu bojājumi) vai Kokmateriāli ir pakļauti citam riskam, Piegādātājs, ņemot vērā, ka Kokmateriāli atzīstami par ātri bojājošos mantu, ir tiesīgs nekavējoties pārdot Kokmateriālus par brīvu cenu bez izsoles, neatbrīvojot Pasūtītāju no zaudējumu atlīdzības pienākuma.
  10. Ja Pasūtītājs ir atteicies no nopirktajiem Kokmateriāliem, tad Pasūtītājs 10 (desmit) darba dienu laikā no attiecīgā Piegādātāja paziņojuma nosūtīšanas dienas maksā Piegādātājam līgumsodu 10 % (desmit procentu) apmērā no Kokmateriālu cenas.
  11. Ja Līgums tiek izbeigts Pasūtītāja vainojamas rīcības dēļ vai pēc Pasūtītāja ierosinājuma (izņemot gadījumus, kad par pamatu Līguma izbeigšanai ir bijusi Piegādātāja prettiesiska rīcība vai nepārvaramas varas apstākļi), Pasūtītājs 10 (desmit) darba dienu laikā no attiecīgā Piegādātāja paziņojuma nosūtīšanas dienas maksā Piegādātājam līgumsodu 10 % (desmit procentu) apmērā no atlikušās Līguma kopējās summas (neiegādātā Kokmateriāla vērtības).
  12. Gadījumā, ja Pasūtītājs kavē Līgumā noteikto priekšapmaksas rēķina apmaksas termiņu ilgāk kā 5 (piecas) kalendārās dienas, vai ir atteicies no nopirktā Kokmateriāla, Pasūtītājs zaudē tiesības uz Kokmateriālu un tas ir atbildīgs par zaudējumu atlīdzināšanu Piegādātājam.
  13. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā darba dienā pēc Līgumā noteiktā saistības izpildes termiņa līdz saistību veikšanai vai apmaksas veikšanai.
  14. Līgumsoda samaksa/ zaudējumu atlīdzināšana neatbrīvo Puses no Līguma saistību pilnīgas izpildes.
  15. Piegādātājs ir tiesīgs ieturēt līgumsodu un zaudējumu summu no jebkura maksājuma, kas Pasūtītājam pienākas pamatojoties uz Līgumu, pirms tā izmaksas Pasūtītājam. Ja Piegādātājs neizmanto šī punkta pirmajā teikumā minētās tiesības, Pasūtītājam ir pienākums samaksāt līgumsodu un zaudējumus 10 (desmit) darba dienu laikā no attiecīgā Piegādātāja paziņojuma nosūtīšanas dienas, ja Piegādātājs nav piemērojis ieskaitu vai Puses vienojušās citādi.
  16. Piegādātājs ir tiesīgs prasījumiem, kas tam ir pret Pasūtītāju, piemērot ieskaitu no jebkura vienas šķiras prasījuma priekšmeta, tajā skaitā no jebkura cita starp Pusēm noslēgta līguma priekšmeta.

1. LĪGUMA DARBĪBAS APTURĒŠANA – PIEGĀŽU APTURĒŠANA UN TĀS SEKAS
   1. Piegādātājam ir tiesības vienpusēji apturēt visu ar Pasūtītāju spēkā esošu līgumu par Kokmateriālu piegādēm, tajā skaitā šī Līguma, darbību un apaļo kokmateriālu ražošanu un piegādes šādos gadījumos:
      1. ja Pasūtītājs kavē kārtējos maksājumus par Kokmateriāliem ar Piegādātāju noslēgtajā (-os) līgumā (-os) par Kokmateriālu piegādēm, pamatojoties uz Pušu apstiprinātu grafiku;
      2. ja Pasūtītājs nepilda kādu no pienākumiem, kas ietverti ar Piegādātāju noslēgtajā (-os) Kokmateriālu pirkuma – piegādes līgumā (-os), tajā skaitā kavē uzmērīšanas nodrošināšanai vai dokumentu apritei noteiktos termiņus;
      3. ja Pasūtītājs nepilda ar Neatkarīgu uzmērītāju noslēgtā Uzmērīšanas Līgumā norādītos Pasūtītāja pienākumus un par to Neatkarīgs uzmērītājs ir rakstveidā informējis Piegādātāju;
      4. ja Pasūtītājam saskaņā ar spēkā esošajiem normatīvajiem tiesību aktiem tiesā ir ierosināta tiesiskās aizsardzības procesa lieta.
   2. Par piegāžu apturēšanu un tās iemeslu, kā arī par piegāžu atjaunošanas nosacījumiem Piegādātājs informē Pasūtītāju.
   3. Ja Pasūtītājam saskaņā ar spēkā esošajiem normatīvajiem tiesību aktiem tiesā ir ierosināta tiesiskās aizsardzības procesa lieta, piegādes var tikt atjaunotas pēc tiesiskās aizsardzības procesa pasākumu plāna apstiprināšanas.
   4. Ja Pasūtītājs noteiktajā termiņā ir novērsis pārkāpumus un/vai izpildījis piegāžu atjaunošanas nosacījumus, Piegādātājs uzsāk attiecīgo Kokmateriālu piegādes 14 (četrpadsmit) dienu laikā no apliecinājuma par piegāžu atjaunošanas nosacījumu izpildi saņemšanas dienas.
   5. Piegādātājam ir tiesības samazināt visu ar Pasūtītāju spēkā esošu līgumu par Kokmateriālu piegādēm apjomu proporcionāli konkrētajam Kokmateriālu ražošanas un piegāžu apturēšanas periodam, t.sk. gadījumā, ja Kokmateriālu piegādes tiek atsāktas.
   6. Ja Piegādātājs ir apturējis piegādes Līgumā noteiktajos gadījumos, Pasūtītājam nav tiesību izvirzīt Piegādātājam pretenzijas un pieprasīt zaudējumu atlīdzību par Līgumā noteiktā Kokmateriālu apjoma nepiegādāšanu.
2. LĪGUMA TERMIŅŠ, IZBEIGŠANA, STRĪDU IZSKATĪŠANA
   1. Līgums stājas spēkā tā parakstīšanas brīdī un ir spēkā līdz Pušu saistību pilnīgai izpildei.
   2. Visas domstarpības, kas radušās saistībā ar Līgumu, skar tā grozīšanu, pārkāpšanu, izbeigšanu, likumību, spēkā esamību vai iztulkošanu, tiek risinātas pārrunu ceļā.
   3. Piegādātājam ir tiesības vienpusēji izbeigt Līgumu bez jebkādu zaudējumu atlīdzināšanas Pasūtītājam, rakstveidā paziņojot par to Pasūtītājam, ja:
      1. Pasūtītājam saskaņā ar spēkā esošajiem normatīvajiem tiesību aktiem pasludināts maksātnespējas process, uzsākts likvidācijas process vai iestājas citi apstākļi, kas liedz vai liegs Pasūtītājam turpināt Līguma izpildi;
      2. pēc Līguma noslēgšanas atklājas, ka, izsolē iesniedzot piedāvājumu, Pasūtītājs ir sniedzis nepatiesu informāciju, vai Līguma izpildes laikā Pasūtītājs ir sniedzis nepatiesas vai nepilnīgas ziņas vai apliecinājumus;
      3. ja Pasūtītājam saskaņā ar spēkā esošajiem normatīvajiem tiesību aktiem tiesā ir ierosināta tiesiskās aizsardzības procesa lieta un tiesiskās aizsardzības procesa pasākumu plāns nav apstiprināts;
      4. Pasūtītājs 5 (piecu) dienu laikā neveic Pirkuma cenas priekšapmaksu pēc Piegādātāja rakstveida atgādinājuma, brīdinājuma vai pretenzijas nosūtīšanas par apmaksas termiņa kavējumu;
      5. Piegādātājs atkārtoti konstatē, ka Pasūtītājs pārkāpj Kokmateriālu kravu pieņemšanas termiņu vai kravu uzglabāšanas noteikumus, par ko Pasūtītājs ir rakstveidā brīdināts. Brīdinājumiem nav jābūt par vienu un to pašu pārkāpumu;
      6. Piegādātājs atkārtoti konstatē, ka Pasūtītājs neievēro Uzmērīšanas līguma noteiktos Pasūtītāja pienākumus, tajā skaitā maksājumu veikšanas pienākums, par ko Piegādātāju ir rakstveidā informējis Neatkarīgs uzmērītājs. Brīdinājumiem nav jābūt par vienu un to pašu pārkāpumu.
      7. Pasūtītājs neizpilda kādu no Līguma saistībām un nav novērsis konstatēto Līguma neizpildi 3 (trīs) darba dienu laikā no paziņojuma nosūtīšanas dienas;
      8. attiecībā uz Pasūtītāju, tā patiesā labuma guvēju ir konstatēts Noziedzīgi iegūto līdzekļu legalizācijas un terorisma un proliferācijas finansēšanas novēršanas likumā noteiktais;
      9. attiecībā uz Pasūtītāju, tā valdes vai padomes locekli, patiesā labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pasūtītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pasūtītājs ir personālsabiedrība, tiek piemērotas sankcijas, atbilstoši Starptautisko un Latvijas Republikas nacionālo sankciju likumam.
   4. Līguma 7.3.punktā minētajos gadījumos Līgums ir uzskatāms par izbeigtu ar Piegādātāja paziņojuma nosūtīšanas dienu, Piegādātājs ir tiesīgs rīkot atkārtotu Kokmateriālu pārdošanas izsoli un Pasūtītājs nav tiesīgs piedalīties šādā izsolē
   5. Piegādātājam ir tiesības vienpusēji izbeigt Līgumu, rakstveidā paziņojot par to Pasūtītājam ne mazāk kā 30 (trīsdesmit) kalendārās dienas iepriekš, ja:
      1. Pasūtītājs nepilda Līgumā noteiktās saistības, kas nav uzskaitītas Līguma 7.3.5.punktā, un iepriekš ir ne mazāk kā divas reizes rakstveidā brīdināts par konstatēto Līguma noteikumu pārkāpumu;
      2. Pasūtītājs atkārtoti atsakās pieņemt piegādātos Kokmateriālus Līguma 4.10.punktā noteiktajā kārtībā.

.

* 1. Līguma pirmstermiņa izbeigšana neatbrīvo Pasūtītāju no pienākuma pilnībā veikt jau piegādāto Kokmateriālu apmaksu, kā arī atlīdzināt visus Piegādātājam radušos tiešos zaudējumus.
  2. Pasūtītājam ir tiesības vienpusēji izbeigt Līgumu, rakstveidā paziņojot par to Piegādātājam ne mazāk kā 30 (trīsdesmit) kalendārās dienas iepriekš, ja:
     1. piegāde netiek veikta Līgumā noteiktajā termiņā Piegādātāja vainas dēļ, un piegāde kavējas vairāk kā 30 (trīsdesmit) kalendārās dienas no priekšapmaksas veikšanas dienas un Pasūtītājs par to rakstveidā ir brīdinājis Piegādātāju;
     2. Piegādātājs, pārkāpdams Līguma noteikumus, nepilda Līgumā noteiktās saistības, un iepriekš ir ne mazāk kā divas reizes rakstveidā brīdināts par jebkuru Līguma noteikumu pārkāpumu.
  3. Pusēm ir tiesības izbeigt Līguma darbību pirms termiņa, savstarpēji par to rakstveidā vienojoties.

1. **NEPĀRVARAMĀ VARA**
   1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
   2. Par nepārvaramas varas apstākļiem atzīst notikumu, kas atbilst visām šīm pazīmēm:
      1. no kā nav iespējams izvairīties, un kura sekas nav iespējams pārvarēt;
      2. kuru Līguma slēgšanas brīdī nebija iespējams paredzēt;
      3. kas nav radies Puses vai tās kontrolē esošas personas kļūdas vai rīcības dēļ;
      4. kas padara saistību izpildi ne tikai apgrūtinošu, bet arī neiespējamu.
   3. Puse, kurai iestājas Līguma 8.2.punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
   4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 8.3.punktā minētajā termiņā.
   5. Nepārvaramas varas apstākļu pierādīšanas pienākums ir Pusei, kura uz tiem atsaucas.
   6. Ja nepārvaramas varas apstākļu dēļ Līgums nav izpildāms ilgāk par 3 (trīs) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
2. KONFIDENCIONALITĀTE UN PERSONAS DATI
   1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdi publiski zināma. Konfidencialitātes pienākums nav aprobežots ar Līguma termiņu un ievērojams bez laika ierobežojuma.
   2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
   3. Puses apliecina, ka Līguma norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
   4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
   6. Lietotājs apņemas neapstrādāt tam uzticētos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
3. CITI NOTEIKUMI
   1. Pušu kontaktpersonas, kas risina visus ar Līguma izpildi saistītos operatīvos jautājumus:
      1. **Piegādātāja kontaktpersona:** \_\_\_\_\_\_\_\_\_\_, tālr. \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
      2. **Pasūtītāja kontaktpersona:** \_\_\_\_\_\_\_\_\_\_, tālr. \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
   2. Pušu pilnvarotās personas ir atbildīgas par Līguma kvalitātes un izpildes kontroli ar tiesībām sastādīt un parakstīt no Līguma izrietošos dokumentus, izņemot Līguma grozījumus.
   3. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 11.punktā noteiktajām e-pasta adresēm un neveicot attiecīgos grozījumus Līgumā.
   4. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
   5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
   6. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
   7. Par izmaiņām juridiskajās adresēs, nosaukumos, kontaktinformācijā un citos šajā līgumā norādītajos rekvizītos Puses informē rakstiski viena otru ne vēlāk kā 10 (desmit) dienu laikā.
   8. Līgums ir saistošs Pusēm un to tiesību un saistību pārņēmējiem.
   9. Pušu savstarpējus ar Līgumu saistītus paziņojumus noformē rakstveidā, izņemot Līgumā noteiktos gadījumus, kā arī, ja ziņojumiem ir informatīvs raksturs un to nodošanai otrai Pusei nav juridisku seku.
   10. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
   11. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks. Līgumam ir pievienoti 3 (trīs) pielikumi, kuri ir Līguma neatņemama sastāvdaļa:

1.Pielikums - Piedāvājums izsolei 1.daļa;

2.Pielikums - Piegāžu grafiks;

3.Pielikums - Reducēšanas tabula.

Pielikumi, kas pieejami elektroniski:

1.Vidējās transportēšanas cenas par apaļo kokmateriālu transportēšanu aprēķināšanas kārtība - <https://www.rigasmezi.lv/lv/dokumenti/realizacija/?doc=10566>

2.Apaļo kokmateriālu kvalitātes prasības - <http://rigasmezi.lv/lv/dokumenti/realizacija/?doc=6437>

1. **LĪDZĒJU REKVIZĪTI UN PĀRSTĀVJU PARAKSTI**

Līdzēji ir atbildīgi par to, lai otrs Līdzējs tiktu savlaicīgi informēts par izmaiņām Līdzēju rekvizītos.

|  |  |
| --- | --- |
| **PIEGĀDĀTĀJS:**  **SIA „Rīgas meži”**  Vienotais reģistrācijas Nr.40003982628  PVN maksātāja reģ.Nr.LV40003982628  Juridiskā adrese: Ojāra Vācieša iela 6,  k-1, Rīga, LV-1004  Banka: AS Luminor Bank  Kods: RIKO LV 2X  Konts: LV06RIKO0002013116269  Tālrunis: +371 67415710  e-pasts: rigasmezi@rigasmezi.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **PASŪTĪTĀJS:**  **SIA “\_\_\_\_\_\_\_\_\_\_”**  Vienotais reģistrācijas Nr.\_\_\_\_\_\_\_\_\_\_\_  PVN maksātāja reģ.Nr.\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_  Banka: \_\_\_\_\_\_\_\_\_\_  Kods: \_\_\_\_\_\_\_\_\_\_  Konts: \_\_\_\_\_\_\_\_\_\_\_  Tālrunis: \_\_\_\_\_\_\_\_\_  e-pasts: \_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_ |

1.pielikums

2.pielikums

3.pielikums